Ρίκα Βαγιάνη

Η Ρίκα Βαγιάνη (πραγματικό όνομα Μαρίκα Ζούλα) (Αθήνα, 4 Μαρτίου 1962 - Αθήνα, 7 Αυγούστου 2018) ήταν ηθοποιός, τηλεπαρουσιάστρια, δημοσιογράφος και διευθύντρια σύνταξης περιοδικών, ιδρυτικό στέλεχος του Protagon και συγγραφέας παιδικών βιβλίων.

Καριέρα
Αποφοίτησε από το λύκειο στην Ελληνογαλλική Σχολή Αγίου Ιωσήφ. Σπούδασε στην Δραματική Σχολή του Εθνικού Θεάτρου, από την οποία αποφοίτησε το 1982 και παράλληλα έκανε αγγλικά στο Βρετανικό Συμβούλιο και το Γαλλικό Ινστιτούτο.

Εργάστηκε ως ηθοποιός στο θέατρο από το 1979, παίζοντας στο Εθνικό Θέατρο και στο Θεσσαλικό, καθώς επίσης και στην τηλεόραση, όπου είχε παίξει και στη σειρά Το Μινόρε της Αυγής στην ΕΡΤ.

Ασχολήθηκε περισσότερο με την δημοσιογραφία. Έγινε συντάκτης στο περιοδικό «Cosmopolitan» και στο «Colt» και στη συνέχεια διευθύντρια σύνταξης. Αρθρογραφούσε επίσης στα περιοδικά «Ένα» «Και», «Τέταρτο» καθώς και στις εφημερίδες Απογευματινή από το 1994 και το Έθνος από το 2005.

Μετά το 1986 εργάστηκε στην τηλεόραση με την ιδιότητα της παρουσιάστριας και της δημοσιογράφου, σε πολλά κανάλια, στο Mega Channel, το Star, το Seven X, το Κανάλι 5 και την ΕΡΤ μετά το 1997.

Στο Mega Channel, παρουσίασε την εκπομπή "Studio 5" με την Ειρήνη Νικολοπούλου. Στην ΕΡΤ, παρουσίασε αρκετές εκπομπές, όπως "Γλυκιά Ζωή", "Loft", "Έχουμε και Λέμε". Η τελευταία εκπομπή που παρουσίασε ήταν στην ΝΕΡΙΤ με τον ηθοποιό Θανάση Αλευρά, με τίτλο "Πάντα ν'ανταμώνουμε" το 2014.

Προσωπική ζωή
Πατέρας της ήταν ο δημοσιογράφος Οδυσσέας Ζούλας και μητέρα της η Βαρβάρα Δράκου. Το καλλιτεχνικό της όνομα «Ρίκα Βαγιάνη» προέκυψε από τα δύο πρώτα γράμματα του ονόματος της μητέρας της Βαρβάρας «Βα-» και το όνομα του πατριού της Γιάννη Διακογιάννη «-γιάνη». Σύζυγός της ήταν ο Νίκος Στεφανής, με τον οποίο είχε έναν γιο, τον Οδυσσέα.

 Φιλμογραφία 
 Τηλεόραση 
+ΈτοςΤίτλος Προγράμματος ΚανάλιΡόλοςΣημειώσεις1982-1983Η ΠαρέαΕΡΤ2Τζούλια Πρωταγωνιστικός Ρόλος1982-1984Το μινόρε της αυγήςΕΡΤΣτέλλα 1986-1987Αν θυμάμαι καλάΕΡΤ2Η ΊδιαΠαρουσιάστρια1990-1991Ο κύριος συνήγοροςANT1Ισμήνη Πρωταγωνιστικός Ρόλος1990-1992Mega StarMEGAΗ ΊδιαΠαρουσιάστρια1992Studio 5Αχ Ελένηγειτόνισσα Ελένης 1 επεισόδιαΛαϊκά και λάιτΗ Ίδια Ειδική εκπομπή, Παρουσιάστρια1992-1994Πρωινό ΠαράθυροΠαρουσιάστρια1994Μάνα είναι μόνο μίαΑλέκα ΜαριανούΕπεισόδιο: "Η Μαίρη Ευρωβουλευτής" 1996-1997Ώρα κοινής ησυχίαςΚανάλι 5Η ΊδιαΠαρουσιάστρια1997Εκείνες κι εγώANT1ΤούλαΕπεισόδιο: "Του παιδιού μου το παιδί" 1997-1999Κυρίες και κύριοιΝΕΤΗ ΊδιαΠαρουσιάστρια1999-2002Γλυκιά ζωή ΕΤ12000Δεν θα μου κάνετε το σπίτι2002-200310-2Παρουσιάστρια2004Η ΝταντάMEGA1 επεισόδιο2007Σπασμένα κόκκινα αυγά ΝΕΤΕιδική εκπομπή, Παρουσιάστρια2007-2008LoftΠαρουσιάστρια2008-2011Έχουμε & λέμεΕΤ12009Τηλεμαραθώνιος UnicerΕιδική εκπομπή, Παρουσιάστρια2010Διαγωνισμός Τραγουδιού Eurovision 2010ΝΕΤ2014Πάντα ν' ανταμώνουμεΔΤΠαρουσιάστρια 

Παραπομπές

Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες τηλεπαρουσιάστριες
Κατηγορία:Ελληνίδες δημοσιογράφοι
Κατηγορία:Ελληνίδες συγγραφείς
Κατηγορία:Συγγραφείς παιδικής και νεανικής λογοτεχνίας